**Megjelent a 3/2023. (I. 19.) felügyeleti díj megfizetésének, kiszámításának módjáról és feltételeiről szóló MNB rendelet**

A Magyar Nemzeti Bankról szóló 2013. évi CXXXIX. törvény 2022. december 22-től hatályos változását követően felülvizsgálatra került a felügyeleti díj megfizetésének, kiszámításának módjáról és feltételeiről szóló MNB rendelet. Az új 3/2023. (I. 19.) MNB rendelet 2023. január 19-én jelent meg a Magyar Közlönyben, és 2023. január 20-án lépett hatályba.

A rendelet megtekinthető a Nemzeti Jogszabálytár oldalán: [3/2023. (I. 19.) MNB rendelet - Nemzeti Jogszabálytár (njt.hu)](https://njt.hu/jogszabaly/2023-3-20-2C)

Az alapkezelői szektort érintően legfőbb változás az alapdíj bevallás (AKAD) törlése - a határidőre történő megfizetés fenntartása mellett -, valamint az ALAPVDN tábla kitöltési útmutatójának változása, amely szerint 2022.12.31-i vonatkozástól már nem alap, hanem sorozat szinten szükséges a felügyeleti változó díj bevallás kitöltése.

Ezzel összefüggésben a Statisztikai igazgatóság frissítette az ALAPVDN táblában a sorok és oszlopok elnevezését.

Budapest, 2023. január 23.

Felügyeleti statisztikai főosztály

Statisztikai igazgatóság

MNB